ত্রিপুরার সংস্কৃতি
ফুটবল এবং ক্রিকেট রাজ্যে সবচেয়ে জনপ্রিয় খেলা। রাজ্যটির রাজধানী আগরতলা, তার নিজস্ব ক্লাব ফুটবল চ্যাম্পিয়নশিপ প্রতি বছর অনুষ্ঠিত হয়। যেখানে অনেক স্থানীয় ক্লাব একটি লীগ এবং নক আউট ফরম্যাটে প্রতিদ্বন্দ্বিতা করে। ত্রিপুরা রণজি ট্রফির একটি পূর্ব রাজ্য দল হিসেবে অংশগ্রহণ করে, ভারতীয় ঘরোয়া ক্রিকেট প্রতিযোগিতা। রাজ্যটিও ভারতীয় জাতীয় খেলা এবং নর্থ ইস্টরনা প্রতিযোগীতার নিয়মিত অংশগ্রহণকারী। ত্রিপুরায় জিমন্যাস্টিকস এবং সাঁতার মধ্যে কয়েকটি জাতীয় সফল খেলোয়াড় রয়েছেন, কিন্তু অ্যাথলেটিক্স, ক্রিকেট, ফুটবল এবং গৃহমধ্যস্থ খেলা রাজ্যটি তেমন কোনো অগ্রগতি করতে পাড়েনি।
বাংলাদেশের পর্যটন
পুন্ড্রবর্ধনের রাজধানী পুন্ড্রনগর (বর্তমান মহাস্থানগড়) এবং অপর শহর কোটিবর্ষ (বর্তমান বানগড়)এর মাঝামাঝি স্থানে অবস্থিত ছিল সোমপুর মহাবিহার। এর ধ্বংসাবশেষটি বর্তমান বাংলাদেশের বৃহত্তর রাজশাহীর অন্তর্গত নওগাঁ জেলার বদলগাছি উপজেলার পাহাড়পুর গ্রামে অবস্থিত। অপর দিকে জয়পুরহাট জেলার জামালগঞ্জ রেলস্টেশন থেকে এর দূরত্ব পশ্চিমদিকে মাত্র ৫ কিমি।
এটি বাংলাদেশের উত্তরবঙ্গের প্লাবন সমভূমিতে অবস্থিত, প্লাইস্টোসীন যুগের বরেন্দ্র নামক অনুচ্চ এলাকার অন্তর্ভুক্ত। মাটিতে লৌহজাত পদার্থের উপস্থিতির কারণে মাটি লালচে। অবশ্য বর্তমানে এ মাটি অধিকাংশ স্থানে পললের নিচে ঢাকা পড়েছে। পার্শ্ববর্তী সমতল ভূমি থেকে প্রায় ৩০.৩০ মিটার উচুতে অবস্থিত পাহাড় সদৃশ স্থাপনা হিসেবে এটি টিকে রয়েছে। স্থানীয় লোকজন একে 'গোপাল চিতার পাহাড়' আখ্যায়িত করত। সেই থেকেই এর নাম হয়েছে পাহাড়পুর, যদিও এর প্রকৃত নাম সোমপুর বিহার।